35. schôdza NR SR - 14.deň - B. popoludní
Dátum: 2025-06-17
Poslanec: Bužo, Lukáš (SLOVENSKO)
Druh vystúpenia: Vystúpenie v rozprave

Dobrý deň všetkým, kolegyne, kolegovia. Bavíme sa tu o zákone, ktorý má pomôcť, a ja chcem na začiatok povedať, že môžme tu rozoberať, aké to bude mať dopady, kto bude diskriminovaný, kto nebude diskriminovaný, ako sa koho čo dotkne. Ja skôr nechcem rozprávať o tom. Ja chcem hovoriť o konkrétnych príkladoch, ktoré sú jasným svedectvom, znakom toho, že my neodstránime o rómskych detí diskrimináciu. Môžme tu rozprávať, každý, kto tu je Róm, aj ja, keď som nastúpil do školy, tak som si prešiel diskrimináciou a pritom som bol pripravený na ten vstup do školy. A to bolo na základnej škole, na strednej škole a dokonca aj na vysokej škole. Čiže my tu neodstránime diskrimináciu celkovo u tých detí, a to je jedno, ako budú štartovať, stále narazia na ten istý problém a každé rómske dieťa narazí na to, že raz príde do bodu, kedy zažije tú diskrimináciu, aj keď bude jednotkár. A nemôžeme to potom na... (pozn. prepis.: nezrozumiteľne vyslovené) iba na tom, že my máme takýto pohľad. Práve naopak, ja chcem rozprávať o tých príkladoch, kedy, kedy sme sa pokúsili a kedy máme strašne veľa tých dôkazov, že ak tým deťom dáme možnosť vzdelávať sa, jasné, že to je komplexný prístup, tam sú rodičia, tam je práca s komunitou, tam je práca s učiteľmi, so samosprávou a nedá sa nič obísť. To musí byť sieť, ktorá sa ako keby zapája do seba, zapadá do seba a zachytáva tých, tie deti, čiže tá spolupráca aj rómskych asistentov na školách. Čiže tento zákon v sebe, jasné, sú tam nedostatky, poďme sa baviť o tom, čo treba ešte vylepšiť, ale ja vidím v tomto záko... v tomto zákone nádej pre tých, ktorí, ktorým nemá kto podať tú ruku. A je pre nás lepšie to, že tie deti sa dostanú do špeciálnych škôl, alebo že naozaj skončia možno so strednou školou, s výučným listom, kedy dnes, v dnešnej dobe murár si zarobí oveľa viac, než ten, kto sedí možno za počítačom. A kde máme na trhu práce nedostatok ľudí z profesie. Ja si radšej chcem predstaviť rómske deti z osady, ktorí keď vyrastú, budú elektrikári, murári, pekárky, cukrárky, kaderníčky, ale budú mať papier, budú mať vzdelanie a budú sa môcť zamestnať a postaviť si dom a žiť normálny, slušný život. Lenže ak my im tú pomocnú ruku nedáme v tom ranom veku, tak tohto sa nedožijeme. A povedzme si na rovinu, máme strašne veľa rómskych osád, hlavne na východnom Slovensku, kde tá, tá štartovacia čiara je nieže na nule, ale hlboko pod nulou, kedy naozaj ja som sám v rokoch 2014 až 2017 pracoval v organizácii, ktorá mala pilotný projekt v spolupráci s Karlovou univerzitou, kde sme mali výskum zameraný na to, či to bude fungovať s rómskymi deťmi od troch, štyroch rokov, kedy ich my budeme pripravovať v komunitnom centre na štart do prvého ročníka. Tri roky sme to, som bol súčasťou tohto výskumu a naozaj my sme tam deti ráno učili umývať ruky, púšťať kohútiky, vodu, utrieť si ruky a ja som tam prekladal a ja som ich učil, čo je chlieb, že som im povedal kada him maro, toto je chlieb, povedal som im to po rómsky a potom som im to preložil do rómskeho jazyka, či do slovenského jazyka, pardon, z rómskeho do slovenského. A až vtedy oni vedeli pochopiť, že čo to znamená. A do toho sme zatiahli aj rodičov, rodičia chodili na hodinu s tými deťmi tiež. Jasné, my nemôžme vynechať rodičov, my nemôžeme im povedať dajte deti do škôlky a vy si vyložte nožičky, pite si kávu, poobede si príďte po deti a všetko je vyriešené. Nie. My musíme tie, tých rodičov zapojiť do toho procesu. Viete, kde sú teraz tie deti? To bolo 15 detí, ktoré mali štyri, niektorí tri roky, teraz sú absolventami stredných škôl. Minule mi písala jedna z nich a sa mi chválila, že o rok, Lukáš, maturujem . A keď bola na vstupnom vyšetrení u lekára, viete, čo povedal ten psychológ? Že toto dievčatko by malo ísť do špeciálnej školy. A my sa tu bavíme o tom, my tu hovoríme o tom, že rómske deti budú diskriminované, ony sú diskriminované, aj keď im nepodáme ruku, aj keď prídu do normálnej školy, aj keď prídu vyobliekané, aj keď neviem, čo na seba dajú, stále zažijú tú diskrimináciu. Poďme sa pozerať na tých najchudobnejších. Ja tu rozprávam o tých najchudobnejších, ktorí nikto im nepodá ruku a tie deti skončia v špeciálnych školách. Na konci tej špeciálnej školy nič nebudú mať v ruke, budú poberať sociálne dávky a viete, čo sa stane? Slovenský národ ešte viac ich bude diskriminovať. Ešte väčšiu diskrimináciu zažijú, než to, že by sme ich... =====